Vicenta Fernández-Montesinos

Vicenta Fernandez-Montesinos García-Lorca, edo Tina Montesinos (Granada, Andaluzia, 1930eko abenduaren 9a - Aravaca, Madril, 2023ko irailaren 12a) granadar idazlea izan zen. Liburuak sinatzeko orduan Tina Montesinos jartzen zuen. 

 Biografia 
Gurasoak Concepcion Garcia Lorca eta Manuel Fernández-Montesinos Lustau (1901-1936) izan ziren. Manuel neba eta ahizpa Concha izan zituen. Aita medikua eta politikoa zen, 1935ean, errepublikaren sasoian Granadako alkatea izan zena. Lehen urteak Huerta de San Vicenteko familia etxean bizi izan zen, Lorca familiaren udako etxean, gero museo-etxe bihurtu zena. Sei urte zituela, 1936ko abuztuan, Francoren armadak aita erahil zuen eta hiru egun geroago osaba Federico García Lorca ere bai.

1940ko udan, familiako gainerako kideek "Marqués de Comillas"n ontziratu ahal izan zuten erbestera, Ameriketako Estatu Batuetara, alde egiteko, New Yorkera hain zuzen ere. Erbestealdi horrek ia hamar urte iraun zuen, eta berrogeita hamarreko hamarkadan itzuli zen Madrilera.

 Argitaratutako lanak 

 Tica Fernández-Montesinosek bi memoria-liburu idatzi zituen: Notas deshilvanadas de una niña que perdió la guerra (2007), Comares argitaletxeak argitaratua. Gerra Zibila hasi aurretik San Vicenteko baratzean izandako haurtzaroko kontakizuna da.
 2018an, Ediciones Dauroren El sonido del agua en las acequias argitaratu zuen, eta Estatu Batuetako erbestealdiaren bizipenak kontatzen ditu.

 Erreferentziak 

 Kanpo estekak 

Kategoria:Granadarrak
Kategoria:Madrilen hildakoak
Kategoria:Andaluziako frankismoaren erbesteratuak
Kategoria:XXI. mendeko emakume idazleak
Kategoria:XXI. mendeko Espainiako idazleak